በሕንድ ደራሽ ጎርፍ ከ100 በላይ ሰዎችን ሕይወት ቀጠፈ፡፡
ባሕር ዳር፡ መስከረም 19/2012 ዓ/ም (አብመድ) በሕንድ አትራ ፕራዲሽ እና ቢሃር በተባሉ ግዛቶች በተከሰተ ደራሽ ጎርፍ ከ100 በላይ ሰዎች መሞታቸው ተሰምቷል፡፡በሁለቱም ግዛቶች የባቡርና የሌሎች ተሽከርካሪዎች እንቅስቃሴ ተገትቷል፤ የጤና አገልግሎት፣ ትምህርትና የኃይል አቅርቦትም ተቋርጧል፡፡በአትራ ፕራዲሽ ግዛት ብቻ ካለፈው ሐሙስ አንስቶ 93 ሰዎች በጎርፍ አደጋ መሞታውን ባለስልጣናት አስታውቀዋል፡፡ በቢሃር ግዛት ደግሞ የ29 ሰዎች ሕይወት ማለፉ ነው የተገለጸው፡፡ነዋሪዎቹ በጎርፍ የተዋጡ ዋና ዋና መንገዶችን በጀልባ በማለፍ ወደ ከፍተኛ ቦታዎች ለመውጣት ጥረት እያደረጉ እንደሆነ ተነግሯል፡፡የዓለም የአየር ንብረት ለውጥ እያስከተላቸው ያሉ ተፅዕኖዎች መገለጫ የሆኑ የጎርፍና የማዕበል አደጋዎች የእስያና የአሜሪካ ሀገራትን በየጊዜው ችግር ላይ እየጣሉ ይገኛሉ፡፡ምንጭ፡- ቢቢሲ